钦定古今图书集成/明伦汇编/氏族典/第196卷 > 《廖用贤尚友录》 > 苗傅
## 钦定古今图书集成/明伦汇编/氏族典/第196卷 > 《廖用贤尚友录》 > 苗傅

按《宋史苗傅传》：“傅，上党人，大父授，父履。康王建元帅
府，傅隶麾下。隆祐太后南渡，傅为统制官，扈卫驻杭
州。建炎三年，高宗从王渊议，由镇江幸杭州。时诸大
将如刘光世、张俊、杨沂中、韩世忠分守要害，扈卫者
独傅，内侍省押班康履颇用事，傅等恨之。三月辛巳，
拜王渊同佥书枢密院事。众谓荐由内侍。傅自负宿”
将，积不能平，谋作乱，杀渊，以兵围履第，分捕内官尽
杀之，引兵犯阙。傅请隆祐太后同听政，帝许诺。帝幸
显忠寺，太后垂帘，以傅为武当军节度使。张浚即檄
诸路勤王兵发平江。贼闻勤王之兵大集，议复辟。帝
还宫，徙傅淮西制置使。勤王兵进北关，夜开涌金门
遁，所过燔桥以阻官军。韩世忠为江、浙制置使，自衢
追击贼傅弃军变姓名夜遁建阳，土豪詹标觉之，执
送世忠，槛车赴行在，磔于建康市。